મોરબીના ઢુવા હાઈવે પર ભોપાલથી આવેલ બે મહિલાઓ સરનામું કે અન્ય વિગત પાસે ના હોવાના કારણે ઢુંવા નેશનલ હાઇવે પર ભૂલા પડી ગયા હતા આ બાબતની જાણ ૧૮૧ અભયમ ટીમને થતા તેઓએ સરનામું મેળવીને બંને મહિલાઓને યોગ્ય સરનામે પહોંચાડી તેના પરિવાર સાથે મિલાપ કરાવી ઉત્તમ ઉદાહરણ પુરૂ પાડ્યુ હતુ ગતરોજ થર્ડ પાર્ટી દ્વારા અભયમ મહિલા હેલ્પલાઈન નંબર ૧૮૧ પર આવેલા ફોન પરથી અભયમ ટીમને બે મહિલાઓ ઢુંવા નેશનલ હાઇવે પર ભૂલા પડી ગયા હોવાથી ખૂબ પરેશાન છે તેવી જાણ થઇ હતી આથી અભયમ ટીમ ડ્રાઈવર બહાલભાઈ કાઉન્સેલર ભટ્ટી પિંકી તથા કોન્સ્ટેબલ વનીતાબેન તાત્કાલિક બંને બહેનો પાસે પહોંચી તેમની પાસેથી માહિતી મેળવવાનો પ્રયાસ કર્યો હતો બંને મહિલાઓએ આપેલી જાણકારી મુજબ તેઓ બંને ભોપાલ મધ્યપ્રદેશથી આવેલા હોય એક બહેનના પરિવારના સભ્યો મોરબીમાં કામ કરતા હતા તથા અન્ય બહેન તેમની સાથે કામ મેળવવા અર્થે આવેલા હતા તેઓ પાસે સરનામું ફોન નંબર કંપનીનું નામ આધાર પુરાવા કે અન્ય વિગત ઉપલબ્ધ ના હતી જેથી અભયમ ટીમે તેઓની ઘણી પૂછતાછ કરતા ખ્યાલ આવ્યો કે તેમની પાસે બેન્ક મની ટ્રાન્સફરની ચિઠ્ઠી છે તેથી અભયમ ટીમે રિસીપટમાં રહેલા એકાઉન્ટ નંબર પરથી શોધખોળ આદરી હતી અંતે તેઓએ કંપનીના કોન્ટ્રાક્ટરનો નંબર મેળવી રોનક નામથી કોઈ વ્યક્તિ ત્યાં કાર્ય કરે છે તેવું જાણવા મળ્યું હતુ ત્યારબાદ અભયમ ટીમે બંને મહિલાઓને લેક્સેસ સીરામીકલખધીરપુર રોડ મોરબી ખાતે પહોંચાડી પરિવાર સાથે મિલાપ કરાવ્યો હતો આમ ૧૮૧ અભયમ ટીમે માનવતા પ્રત્યે ઉત્તમ ઉદાહરણ પુરૂ પાડી પ્રશંસનીય કામગીરી કરી હતી.